Tarybos sprendimas
1998 m. liepos 29 d.
dėl Susitarimo memorandumo tarp Europos bendrijos ir Dominikos Respublikos dėl pieno miltelių importo į Dominikos Respubliką patvirtinimo
(98/486/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 113 straipsnį, siejant su 228 straipsnio 2 dalies 1 sakiniu,
atsižvelgdama į Komisijos pasiūlymą,
kadangi Dominikos Respublika pagal Marakešo sutartį, įsteigiančią Pasaulio prekybos organizaciją, kreipėsi dėl 8 tarifinių gaminių sąrašą pakoregavimo,
kadangi tik vienas iš šių gaminių, pieno milteliai, yra Bendrijos ekonominis interesas,
kadangi Dominikos Respublika pasiūlė 32000 tonų tarifinę kvotą, iš kurių 70 % būtų rezervuota Bendrijai,
kadangi Bendrija jai skirtą tarifinės kvotos dalį administruos pagal eksporto licencijos mechanizmą, kaip nustatyta Bendrijos nuostatose,
NUSPRENDĖ:
1 straipsnis
Susitarimo memorandumas tarp Europos bendrijos ir Dominikos Respublikos dėl pieno miltelių importo į Dominikos Respubliką apsaugos yra patvirtinamas Bendrijos vardu,
Susitarimo memorandumo tekstas yra pridedamas prie šio sprendimo.
2 straipsnis
Siekiant įpareigoti Bendriją, Tarybos pirmininkas įgaliojamas paskirti įgaliotą asmenį pasirašyti Susitarimo memorandumą.
3 straipsnis
Komisija pagal 1968 m. birželio 27 d. Tarybos reglamento (EEB) Nr. 804/68 dėl bendro pieno ir pieno produktų rinkos organizavimo [1] 30 straipsnyje nustatytą tvarką priima išsamias 1 straipsnyje nurodyto Susitarimo memorandumo 3 dalies įgyvendinimo taisykles.
4 straipsnis
Šis sprendimas paskelbiamas Europos Bendrijų oficialiajame leidinyje.
Priimta Briuselyje, 1998 m. liepos 29 d.